หุ้นไทยเช้า21พ.ย.ปิดลบ3.29จุด
ดัชนีหุ้นไทยภาคเช้า21พ.ย.ปิดที่ระดับ 980.87 จุด ลดลง 3.29 จุด หรือ 0.33% มีมูลค่าการซื้อขาย 7,710.26 ล้านบาท
30 ต.ค. 2565

ดัชนีหุ้นไทยภาคเช้า21พ.ย.ปิดที่ระดับ 980.87 จุด ลดลง 3.29 จุด หรือ 0.33% มีมูลค่าการซื้อขาย 7,710.26 ล้านบาท




ดัชนีหุ้นไทยเช้าวันที่ 21 พ.ย. เคลื่อนไหวกรอบแคบในแดนลบ ด้วยมูลค่าการซื้อขายเบาบาง หลังตลาดขาดปัจจัยบวกใหม่ๆกระตุ้น ขณะที่นักลงทุนยังไม่เชื่อมั่นต่อการแก้ไขปัญหหนี้ยุโรป ส่งผลให้ดัชีภาคเช้าปิดที่ระดับ 980.87 จุด ลดลง 3.29 จุด หรือ 0.33% มีมูลค่าการซื้อขาย 7,710.26 ล้านบาท
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 65 บาท ลดลง 0.50 บาท หรือ 0.76% มูลค่าการซื้อขาย 772.93 ล้านบาท2. BANPU ปิดที่ 568 บาท ลดลง 8 บาท หรือ 1.39% มูลค่าการซื้อขาย 568.47 ล้านบาท3. TOP ปิดที่ 60.25 บาท ลดลง 1.75 บาท หรือ 2.82% มูลค่าการซื้อขาย 459.91 ล้านบาท4. PTT ปิดที่ 302 บาท ลดลง 1 บาท หรือ 0.33% มูลค่าการซื้อขาย  350.18 ล้านบาท5.SCB ปิดที่ 105 บาท ลดลง 1 บาท หรือ 0.94% มูลค่าการซื้อขาย 335.17 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังมีความเสี่ยงทางลงและมีความผันผวนสูง โดยคาดกรอบวันนี้เคลื่อนไหวระหว่าง 970-990 จุด ทั้งนี้แม้อุณหภูมิทางการเมืองจะลดความร้อนแรงลงหลังรัฐมนตรีว่าการกระทรวงยุติธรรม ประกาศใช้ร่างพ.ร.ฎ.อภัยโทษเดียวกันกับที่พรรคประชาธิปัตย์ทำไว้ และไม่มีชื่อพ.ต.ท.ทักษิณ ชินวัตร อดีตนายกรัฐมนตรีในบัญชีผู้รับประโยชน์ ส่งผลให้กลุ่มพันธมิตรฯ ประกาศยกเลิกการนัดชุมนุมในเวลาต่อมา แต่ต้องไม่ลืมว่าน้ำหนักเชิงลบจากปัจจัยภายนอกที่ปกคลุมตลาดอยู่มีไม่น้อยเช่นกัน โดยปัญหาการแก้ไขหนี้ยุโรปยังคงดำเนินต่อไป ซึ่งดูเหมือนนักลงทุนยังไม่มีความเชื่อมั่นต่อมาตรการแก้ไขปัญหาของผู้กำหนดนโยบายรวมถึงนักการเมืองของประเทศในยุโรป สำหรับกลยุทธ์การลงทุนยังคงเน้นการเก็งกำไรระยะสั้นแบบเลือกหุ้นรายตัวและให้ทยอยขายทำกำไรในช่วงดีดตัวขึ้น